กินยาคุมมาวีลอนผิดชั่วโมงไป3-4วัน ลืมกินอีก1-2ครั้งแต่ทุกครั้งกินควบวันต่อมา ทานหมดแผงมา3วันแล้วประจำเดือนก็ยังไม่มา กังวลมากค่ะ ก่อนมีลูกก็กินค่ะ ประจำเดือนมาตรงเป๊ะๆ พอคลอดฉีดยาคุมเอาค่ะ พึ่งเลิกฉีดและกลับมากินยาได้เดือนกว่า นี่เดือนที่2แล้วค่ะ มีโอกาสท้องมั้ยคะ
สวัสดีค่ะ การทานยาคุมกำเนิดในแต่ละวัน หากแตกต่างกันเพียง 1-2 ชั่วโมง ไม่ได้มีผลต่อประสิทธิภาพของยาคุมกำเนิดแต่อย่างใด หากต่างกันหลายชั่วโมง ก็อาจมีผลต่อประสิทธิภาพในการคุมกำเนิดที่อาจลดลงบ้างส่วนการลืมทานยาเป็นบางวัน ย่อมมีผลต่อการลดประสิทธิภาพในการป้องกันการตั้งครรภ์ค่ะดังนั้นการที่ประจำเดือนไม่มา อาจเกิดจาก1. การตั้งครรภ์ แต่โอกาสก็ถือว่าเป็นไปได้น้อย เนื่องจากเพิ่งหยุดจากการฉีดยาคุมกำเนิดไปได้เพียงเดือนกว่า การทำงานของรังไข่และการตกไข่น่าจะยังไม่กลับมาเป็นปกติ2. เยื่อบุโพรงมดลูกยังอาจบางตัวอยู่ จากผลของการฉีดยาคุมกำเนิดก่อนหน้านั้น และการทานยาคุมกำเนิดต่อในทันที จึงทำให้ยังไม่มีประจำเดือนมาแนะนำให้ลองตรวจหาการตั้งครรภ์ดูก่อนค่ะ หากตรวจไม่พบ ก็น่าจะเป็นผลของยาฉีดคุมกำเนิดที่มีต่อเนื่องมาดังกล่าว หากยังต้องการคุมกำเนิด ก็ให้ทานยาคุมกำเนิดต่อไปได้เลยค่ะ